作者:曹德
標題:雙調・沉醉東風隱居
內容:鴟夷革屈沉了伍胥，江魚腹葬送了三閭。數間諫時，獨醒處，豈是遭誅被放招伏？一舸秋風去五湖，也博個名傳萬古。村居新分下庭前竹栽，旋ド得缸面茅柴。犯彈雞，和根菜，小杯盤曾慣留客。活潑刺鮮魚米換來，則除了茶都是買。茅舍寬如釣舟，老夫閒似沙鷗。江清白髮明，霜早黃花瘦，但開樽沉醉方休。江糯吹香滿穗秋，又打夠重陽釀酒。楓林晚家家步錦，菊籬秋處處分金。羞將寶劍看，醉把瑤琴枕，沒三杯著甚消任。若論到機深禍亦深，卻不是淵明好飲。